CELEX: 21999A0623(01)
Language: hr
Date: 1998-12-17 00:00:00
Title: Sporazum o izmjeni Sporazuma o znanstvenoj i tehnološkoj suradnji između Europske Zajednice i Kanade

11/Sv. 036
            
            
               HR
            
            
               Službeni list Europske unije
            
            
               161
            
         21999A0623(01)
   
               L 156/24
            
            
               SLUŽBENI LIST EUROPSKE UNIJE
            
            
               17.12.1998.
            
         
      SPORAZUM
   
   o izmjeni Sporazuma o znanstvenoj i tehnološkoj suradnji između Europske Zajednice i Kanade
   VIJEĆE EUROPSKE UNIJE u ime Europske zajednice,
   s jedne strane, i
   VLADA KANADE,
   s druge strane,
   uzimajući u obzir Sporazum o znanstvenoj i tehnološkoj suradnji između Europske zajednice i Kanade koji je stupio na snagu 27. veljače 1996.,
   budući da su obje strane izrazile želju proširiti područje primjene Sporazuma te izmijeniti Sporazum u skladu s njegovim člankom 12. točkom (b);
   budući da su pregovori o takvoj izmjeni uspješno dovršeni,
   SPORAZUMJELI SU SE:
   Članak 1.
   1.   Tekst članka 4. Sporazuma o znanstvenoj i tehnološkoj suradnji između Europske zajednice i Kanade zamjenjuje se sljedećim:
   
      „Članak 4.
      Područja suradnje
      Za Zajednicu ona bi obuhvaćala sav istraživački i tehnološki razvoj, kao i demonstracijske aktivnosti obuhvaćene člancima 130.G točkom (a) (1) i 130.G točkom (d) (2) Ugovora o osnivanju Europske zajednice, potonji samo u mjeri u kojoj se to odnosi na mreže između infrastrukturnih operatera i povezanih istraživačkih projekata.
      Za Kanadu ona bi obuhvaćala sve neobrambene znanstvene i tehnološke aktivnosti koje financiraju ili obavljaju odjeli ili agencije Vlade Kanade. Ta suradnja može obuhvaćati znanstvene i tehnološke aktivnosti koje financiraju ili obavljaju vlade pokrajina ili područja Kanade ako se relevantna pokrajinska ili područna vlada složi. Kanada će obavijestiti Zajednicu putem diplomatskih kanala o primjeni ovog Sporazuma na te pokrajine ili područja.
   
   2.   U članku 6. Sporazuma točka (b) podtočka 2 briše se.
   Članak 2.
   Ovaj Sporazum stupa na snagu na dan kada su se Stranke međusobno obavijestile u pisanom obliku da su ispunjeni pravni uvjeti potrebni za stupanje na snagu ovog Sporazuma.
   Članak 3.
   Ovaj je Sporazum sastavljen u dva primjerka na danskom, engleskom, finskom, francuskom, grčkom, nizozemskom, njemačkom, portugalskom, španjolskom, švedskom i talijanskom jeziku, pri čemu su svi tekstovi jednako vjerodostojni.
   U potvrdu toga niže potpisani potpisali su ovaj Sporazum.
   
      Sastavljeno u Ottawi dana sedamnaestog prosinca godine tisuću devetsto devedeset osme.
      
         
            Za Europsku zajednicu
         
         
            
      
      
         
            Za Vladu Kanade
         
         
            
      
   
   
      (1)  
   
      ‚Provedba istraživanja, tehnološko-razvojnih i demonstracijskih programa promicanjem suradnje s poduzećima, istraživačkim centrima i sveučilištima te između njih.’
   
   
      (2)  ‚Poticanje usavršavanja i mobilnosti istraživača u Zajednici.’ ”